Tervetuloa Armon kalliolle! Minä olen Petri Välimäki.
Jumalan armon ja rakkauden välittä- mistä koskevassa kokonaisuudessa -
olemme tulleet jo osaan 21.
Tänään otamme kuitenkin hiukan aiemmasta poikkeavan suunnan -
tähän valtavan tärkeään asiaan.
Nyt ryhdymme tutkimaan asiaa siitä näkökulmasta, -
että tuo sanoma on totta.
Uskon, että uskollamme on valtavan hyvät, selkeät ja vahvat perusteet.
Myöskin aivan todistettavissa olevat -
ja monella tavalla vahvistetut perusteet.
Aiemmin käsittelimme lähetyskäskyä, tätä tehtävää, -
minkä Jumala on meille antanut: kertoa, välittää -
Jumalan rakkautta ja evankeliumin sanomaa.
Silloin totesimme, että kaikki 4 evankeliumia ja Apostolien teot -
kuvaavat sitä, miten Jeesus asiasta opetti.
Kun Hän ylösnousseena 40 päivää opetti siitä, -
Hän teki sen hyvin monipuolisesti. Kukin evankelista lähestyy asiaa -
omasta tai siitä näkökulmasta, minkä juuri hän on Jumalalta saanut.
Yhdessä ne antavat hyvin rikkaan, monipuolisen -
ja yhteensopivan kuvan siitä, mitä Jeesus aiheesta opetti.
Tänään katsomme hiukan Luukkaan evankeliumin näkökulmaa.
Luukkaan evankeliumin 24. luvusta.
Ja hän [siis Jeesus] sanoi heille: -
Kun katsomme, mitä Jeesus tässä tarkensi opetuslapsille, -
näemme selkeästi, että evankeliumin sanoman välittäminen -
ei ole vain nättiä, lohdullista puhelua.
Ei myöskään yleisuskonnollista tai yleishengellistä -
ikään kuin sisällyksetöntä puhetta vain.
Ei siihen suuntaankaan edes.
On kyse hyvin selkeästä sisällöstä, hyvin konkreettisista asioista.
Sillä on selkeä faktasisältö.
Kysymys on Vanhan testamentin etukäteen lupaamasta Messiaasta.
Sana 'Messias' on hepreaa ja kreikaksi 'Kristus'.
Jeesus on siis VT:n edeltä lupaama Messias ja Kristus.
Toisaalta Hän on Jumalan Poika.
Jumala, joka tuli Pojassaan lihaan, tuli ihmiseksi.
Kristus tuli ja eli ihmisenä meidän luonamme.
Jumala oli Kristuksessa ja sovitti maailman itsensä kanssa.
Hän nousi ylös kuolleista, astui Jumalan kasvojen eteen hyväksemme.
Pyhä Henki lähetettiin tänne.
Näin tulemme osalliseksi Jumalan voimasta.
Tämä on Raamatun ilmoituksessa tavattoman tärkeää.
Matteuksen evankeliumissa on mielenkiintoinen keskustelu, -
missä Jeesus keskustelee opetuslasten kanssa: -
Ja vielä jatkuu: -
Voimme nähdä, että Pietari tunnustuksessaan sanoo: -
"Sinä olet Kristus, elävän Jumalan Poika." Siinä ovat molemmat puolet.
Hän on VT:n edeltä lupaama Messias ja Kristus ja Hän on Jumalan Poika.
Nämä molemmat puolet ovat kristillisessä uskossa.
Tähän tunnustukseen liittyen Jeesus sanoo: -
"Tälle kalliolle minä rakennan seurakuntani."
Siellä, missä tunnustamme uskomme VT:n lupaamaan Messiaaseen, -
Kristukseen, ihmiseksi tulleeseen Jumalan Poikaan, -
joka kuoli ristillä, nousi ylös kuolleista, -
siellä on kristillinen seurakunta.
Siihen liittyy selkeä sanoma.
Nimenomaan Hänen kauttaan ihmiset saavat osallisuuden armosta.
Nimenomaan Hänen kauttaan ihmiset voivat pelastua.
"Jumala on rakastanut maailmaa niin paljon, että antoi ainoan Poikansa,
jottei yksikään, joka häneen uskoo, joutuisi kadotukseen, -
vaan saisi iankaikkisen elämän."
Jumalan armo ja rakkaus on liitetty pelastussanomaan Jeesuksesta.
Me kaikki tavattoman kipeästi tarvitsemme sitä.
Jokainen ihminen maan päällä tarvitsee Vapahtajaa.
Jumala on liittänyt pelastuksen Häneen, Jeesukseen. Hänessä se on.
Sen vuoksi sitä tulee myös julistaa.
Katsotaanpa, mitä Roomalaiskirje sanoo tästä asiasta: -
Ei yksikään, joka häneen [siis Jeesukseen] uskoo,..
Sitten täällä vähän myöhemmin: -
Usko tulee siis kuulemisesta, mutta kuuleminen Kristuksen sanan kautta.
Voimme tässä siis nähdä hyvin selkeästi, -
että Jumala pelastaa Sanansa kautta.
Kuinka valtavan hieno, yksinkertainen, selkeä sanoma!
Jeesus on sovittanut ristillä kaikki syntimme ja ylösnoussut.
Nyt Hän on Jumalan kasvojen edessä meidän hyväksemme.
Jokainen Häntä avuksi huutava todella pelastuu, -
saa osakseen iankaikkisen armon, iankaikkisen rakkauden, -
pääsee taivaaseen. Aivan valtava lahja!
Mutta kuinka he voivat uskoa, elleivät he ole kuulleet?
Kuinka he voivat kuulla, ellei kukaan julista?
Huomaatko, jos me muutamme kristinuskon niin, -
että se on monia erilaisia hyvin nättejä asioita: -
olemme ystävällisiä, lempeitä, välittäviä ihmisille.
Ehkä saamme sillä tavalla hyvin paljon taputuksia, -
mutta emme kerro pelastuksen sanomaa.
Se ei ole todellista rakkautta.
Suurimmasta rakkaudesta tullaan osalliseksi evankeliumin kautta.
Sen tähden meille on annettu tällainen tehtävä.
Pysytään Sanassa! Tämä Jumalan Sana on totta!
Se ei muutu.
Nämä kuvaamani keskeiset asiat: -
Jeesuksen lihaan tulo, Jeesuksen ristinkuolema, -
Jeesuksen ylösnousemus, taivaaseen astuminen, -
Pyhän Hengen lähettäminen tänne, pelastus Hänessä.
Uskon, että nämä Raamatun kuvaamat tapahtumat, -
ovat konkreettisesti tapahtuneita tosiasioita, -
vieläpä harvinaisen hyvin dokumentoituja sellaisia.
Miksi uskon niin?
Siitä kerron seuraavissa ohjelmissa Armon kalliolla.
Käymme kohta kohdalta läpi, mitä perusteita - niitä on runsaasti -
meillä on uskoa tuohon, että se on totta.
Tämä on mielestäni valtavan suuri armon sanoma -
myös sille hyvin haavoittuneelle, sille hyvin epävarmalle, -
sille itsessään pelkäävälle ihmiselle.
Hänelle, jonka sisin kokee ainaista epävarmuutta.
Hän kokee sitä, koska hän on elämässä kokenut asioita, -
jotka ovat satuttaneet ja haavoittaneet hänen sisintään.
Juuri silloin tietoisuus siitä, -
miten vahvalla ja selkeällä tosiasiapohjalla usko on, -
voi tulla suureksi lohdutukseksi.
Nimittäin se, että Jeesus on ylösnoussut, että Hän on totta, -
että Hän elää, ei ole mitenkään riippuvainen tunnetilastamme.
Ollessamme heikkoja, haavoittuneita, pelkääviä, epävarmoja, -
Hän on juuri yhtä paljon silloin ylösnoussut.
Hän on ihan täsmälleen yhtä elävä. Samoin ovat Hänen armolupauksensa.
Haavoittunein ja heikoinkin Häneen turvautuva pelastuu Sanan mukaan.
Tämä ei ole pohjimmiltaan edes mielipidekysymys. Näin uskon.
Vaikka koko maailma näet sanoisi, ettei sellaista voi tapahtua, -
se on jo tapahtunut.
Sitä ei peruuta kukaan eikä sitä voi peruuttaa mikään.
Siksi juuri siinä on sellainen ihana turva.
Heikoin ja haavoittuneinkin voi ihan näin ottaa kiinni Sanasta.
Voi turvautua siihen, että minäkin itseni epävarmaksi kokeva -
saan tarttua Jeesukseen, saan tarttua Vapahtajaani, -
ja Hän tulee pitämään lupauksensa.
Lähdemme tutkimaan tätä asiaa toisaalta siitä näkökulmasta, -
millaisia perusteita meillä on uskoa, -
että Jeesus todella on VT:n edeltä kuvaama Messias.
Ja toisaalta siitä näkökulmasta, mitä perusteita meillä on uskoa, -
että Hän on käytännössä historiassa ollut tässä maailmassa -
ja Raamatun kuvaamat tapahtumat Hänen elämässään -
ylösnousemusta myöden ovat todella tapahtuneet.
Lisäksi vielä siitä näkökulmasta, mitä se merkitsee meille.
Miten Hänen täytetyn työnsä kautta me saamme tulla siitä osalliseksi.
Puhun näistä asioista tulevissa ohjelmissa. Silti en tarkoita, -
että sinun ystävä, joka haluat välittää Jumalan armoa, -
mutta et koe itseäsi teologiksi/historioitsijaksi -
(nämä asiat tuntuvat vähän suurilta, kun et voi tietää kaikkea)
että sinun Jumalan armon välittäjänä tulisi olla jotain sellaista.
Pohjimmiltaan usko on yksinkertaista sydämen uskoa, -
jopa lapsenkaltaista. Saat yksinkertaisessa uskossa oppia -
tuntemaan Vapahtajaasi. Samoin voit palvellen lähimmäisesi kanssa -
rukoilla ja hän voi kutsua Jeesusta sydämeensä.
Saat uskoa, että Hän tulee. Se on aitoa, oikeaa ja todellista uskoa.
Enkä seuraavaksi käsiteltävillä asioilla tee tuota tyhjäksi.
Koen, että tätä on käsiteltävä. Se johtuu siitä, -
että meille uskoville, joiden sydämen Jumala on avannut -
uskomaan ja vastaanottamaan, se voi olla hyvin suuri rohkaisu.
Se voi olla hyvin suuri voima ja tuki, -
vaikka emme osaisi kaikkea välittää eteenpäin eikä tarvitsekaan osata.
Silloinkin se voi rohkaista arkaa sydäntä.
Toisekseen, maailmassa opetetaan nyt niin paljon jotain ihan muuta -
ja annetaan se kuva, että olisimme jotenkin heikoilla perusteilla.
En todella usko sitä. Uskon, että meillä on erinomaiset perusteet.
Siihen siis palaamme tulevissa jaksoissa hyvinkin tarkasti.
Tällä kertaa voimme tässä vielä rukoilla, -
että uskon alkaja ja täyttäjä, Jeesus itse, -
antaa sitä varsinaista uskoa sydämiimme.
Sinä, joka et ole vielä kutsunut Häntä sydämeesi, -
voit nyt yhtyä tähän rukoukseen ja kutsua Häntä sydämeesi.
Myös sinä, joka olet kutsunut jo Hänet sydämeesi, -
mutta tahdot Hänen hoitavan haavoittunutta sisintäsi -
ja vahvistavan Jumalalta tulevaa uskoa sinun sydämessäsi.
Rukoillaan näitä yhdessä. Rukoile sinä siellä.
Voit laittaa vaikka käden sydämelle ja kertoa niinkin Jumalalle, -
että sinä tahdot sen vastaanottaa. Rukoillaan yhdessä vaikka näin.
Kiitos, rakas taivaallinen Isä, että Jeesuksen nimessä ja veressä -
saamme pyytää: Anna Pyhä Henkesi. Jeesus, tule Pyhässä Hengessä.
Tule tällä hetkellä ruudun äärellä Sinua kutsuvan sydämeen.
Herra, tuomme myös eteesi hyvin haavoittuneen ihmisen, -
hänet, joka kokee uskonsa heikoksi.
Sinä olet uskon alkaja ja täyttäjä. Hoida ja vahvista.
Herramme Jeesuksen armo ja Jumalan rakkaus -
olkoon sinun kanssasi! Aamen.
Meille kaikille on annettu arvokkaita mahdollisuuksia -
palvella armon ja rakkauden sanomaa.
Yksi sellainen tapa on nämä Armon kalliolla -ohjelmat.
Jos tahdot tukea näiden ohjelmien lähettämistä jatkossakin, -
voit tehdä sen soittamalla numeroon 0600-10077.
Tämä tuki on 10 euroa. Voit myös antaa tukesi ruudulla näkyvälle tilille.
Laita mukaan ruudulla näkyvä viite.
Näin tiedämme, että tahdot tukea tämän ohjelman jatkumista. Kiitos!
Tekstitys: Tuula-Riitta Virrankare